stanford-oval/wikipedia huggingface dataset:
Google Ads
מודעות אדוורדס

מודעות אדוורדס ניתנות להצגה במנוע החיפוש של גוגל, שותפי גוגל ורשת המדיה. בתחילת יצירת כל מסע פרסום ניתן להגדיר היכן יוצגו המודעות.
גוף המודעה -
מודעות אדוורדס מתחלקות ל-4 חלקים: כותרת, גוף המודעה, כתובת אתר לתצוגה וכתובת דף נחיתה אמיתי. בדרך כלל ניתן להכניס עד 25 תווים בכותרת, עד 70 תווים בטקסט המודעה ועד 35 תווים בכתובת אתר לתצוגה. מגבלת התווים יכולה להשתנות על פי שפת המודעה.
מילות מפתח -
מילות מפתח אלו מילים שמפעילות את תצוגת מודעות אדוורדס והן מוגדרות על ידי בעל החשבון. מילת המפתח שתוגדר תגרום להצגת המודעה בזמן שמשתמש במנוע החיפוש של גוגל יקליד אותה.
בחירת מילות מפתח היא אלמנט קריטי בהצלחת המודעות ולפיכך הוא אחד הנושאים היותר מדוברים בבלוגים ובמאמרים העוסקים בקידום אתרים. לרוב, בחירת מילות המפתח הרלוונטיות תבוצע לאחר תהליך של מחקר מילות מפתח.
ציון איכות - מערכת אדוורדס מחשבת ציון איכות עבור כל מילת מפתח שבעל החשבון מזין. ציון זה הוא תוצאה של חישוב מגוון של גורמים כמו רלוונטיות מילת המפתח לטקסט המודעה, איכות דף הנחיתה וזמן הטעינה שלו ועוד. ציון זה משפיע על המחיר אותו משלם בעל החשבון והמיקום של המודעה. ככל שציון האיכות גבוה יותר כך המחיר המשולם נמוך יותר ומיקום המודעה גבוה יותר.
אופן הצגת המודעה

האלמנטים המשפיעים על מיקום המודעה במנוע החיפוש של גוגל הם ציון האיכות של המודעה ומחיר מקסימום עבור קליק אותו מגדיר יוצר המודעה. ציון האיכות נקבע על ידי חמשת הגורמים הבאים: 1. הצעת המחיר 2. פורמט המודעה 3. שיעור הקליקים הצפוי 4. איכות דף הנחיתה 5. רמת הרלוונטיות של מילת המפתח.
לרוב, מתוך מטרה להופיע במיקום גבוה יותר יהיה על בעל החשבון להקציב מחיר מקסימום לקליק גבוה ככל שניתן. אולם, אף על פי שלרוב מודעה המוצגת בראש העמוד נחשבת למודעה שתניב מספר קליקים גבוה יותר, מחקרים מוכיחים שלמעשה מיקום גבוה אינו ערובה וודאית ליתרון בהקלקה.
מקום הצגת המודעות

המודעות יכולות להופיע במקומות שונים על פי הגדרת בעל החשבון כמו:
מנוע החיפוש של גוגל
רשת השותפים של גוגל - רשת זו כוללת מנועי חיפוש אחרים כמו AOL, ASK, NETSCAPE ועוד.
רשת הווידאו של גוגל - רשת זו כוללת את מנוע החיפוש של יוטיוב, וכן כוללת את המודעות שמוצגות לצופים לפני התחלת הסרטון.
רשת התוכן של גוגל - רשת זו כוללת הצגת מודעות באתרים שאינם מנועי חיפוש המשתמשים בפונקציות האחרות של פרסום גוגל כמו Google AdSense בו משתמשים בעלי אתרים המקצים מקום למודעות אדוורדס תמורת תשלום עבור כל קליק. בשונה מרשת החיפוש מודעות גוגל אינן מופיעות על פי מילות המפתח שמוקלדות על ידי המשתמש בשאילתת החיפוש ולפיכך גוגל מחשב את הרלוונטיות של המודעה על פי הקשר בין תוכן האתר למילות המפתח המוגדרות במודעה עצמה. שוני נוסף הוא שכמות הקליקים הנכנסת ממודעות המוצגות ברשת התוכן אינה משוקללת בציון האיכות של אדוורדס.
טכנולוגיה

מערכת אדוורדס הראשונית התבססה על בסיס נתונים של MySQL אולם לאחר שהמערכת כבר הושקה הוחלט להשתמש במקומה באורקל. צעד זה גרם למערכת להיות איטית יותר, ולבסוף הוחלט לחזור לשימוש ב-MySQL.
מדיניות פרסום

גוגל מפרסמת את מדיניות הפרסום שלה המתעדכנת מדי תקופה. מדיניות זו כוללת כללים שהמפרסמים נדרשים לעמוד בהם. מדיניות זו כוללת דרישות הנוגעות לחוויית המשתמש, בטיחות ואבטחה ותנאים משפטיים המשתנים ממדינה למדינה.
ראו גם

Google AdSense
מחקר מילות מפתח
הערות שוליים

↑  השם שונה ב-24 ביולי 2018 מיתוג מחדש של Google AdWords ל-Google Ads - Google Ads עזרה, באתר support.google.com
↑  Google: ad revenue 2001-2018, Statista (באנגלית)
↑  Ezine Articles, The History Of Google Adwords
↑  [http://searchenginewatch.com/article/2100616/Top-Google-Ranking-Captures-18.2-of-Clicks-Study Search Engind Watch, Top Google Ranking Captures 18.2% of Clicks [Study]
| --- | --- |
בקרת זהויות :  GND: 7612005-3  NKC: ph526562
אלון מורה

| --- | --- |
אלון מורה – צילום מהר כביר
מדינה: ישראל ישראל
מחוז: יהודה ושומרון
מועצה אזורית: שומרון
גובה ממוצע: ‎661 מטר
תאריך ייסוד: 1980
תנועה מיישבת: אמנה
סוג יישוב: יישוב קהילתי
נתוני אוכלוסייה לפי הלמ"ס לסוף דצמבר 2024 (אומדן)
  - אוכלוסייה: 2,242 תושבים
    - מתוכם, תושבי ישראל: 2,237 תושבי ישראל
    - שינוי בגודל האוכלוסייה: ‎+3.8% בשנה
 מפת מיקום  מפה דינמית   (למפת צפון השומרון מוגדלת) אלון מורה(למפת צפון השומרון רגילה) אלון מורה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אלון מורה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אלון מורה32°13′58″N 35°20′06″E﻿ / ﻿32.2326756408801°N 35.3349404308889°E﻿ / 32.2326756408801; 35.3349404308889  heמפת היישובים של מועצה אזורית שומרון באדום - אלון מורה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 4 מתוך 10
http://www.elonmoreh.co.il
אירוס השומרון פורח סמוך לאלון מורה
אֵלוֹן מוֹרֶה היא התנחלות במתכונת של יישוב קהילתי דתי בגב ההר שבשומרון. היישוב בנוי על רכס כביר הסמוך לעיר שכם וצופה אל תל בלטה, שהוצע לזהותו עם שכם המקראית, ואל בקעת הירדן. היישוב משתייך למועצה אזורית שומרון ולארגון יישובי אמנה. גרים בו כ-2,000 תושבים (נכון לשנת 2022).
הקמת אלון מורה לוותה במאבק ממושך של מייסדיה במשך כחמש שנים ועליות חוזרות ונשנות לאזור, עד לקבלת אישור מממשלת ישראל להקמת היישוב. במהלך שנים אלו התגבשה תנועת גוש אמונים, שריכזה את הפעילות האזרחית ליישוב יהודים בשטחי יהודה ושומרון וחבל עזה.
שם היישוב

היישוב נקרא על שם האתר המקראי אלון מורה הנזכר פעמיים בתנ"ך, בקרבת העיר שכם, הר עיבל והר גריזים:
וַיַּעֲבֹר אַבְרָם בָּאָרֶץ עַד מְקוֹם שְׁכֶם עַד אֵלוֹן מוֹרֶה וְהַכְּנַעֲנִי אָז בָּאָרֶץ.
וכן:
וְנָתַתָּה אֶת הַבְּרָכָה עַל הַר גְּרִזִים וְאֶת הַקְּלָלָה עַל הַר עֵיבָל, הֲלֹא הֵמָּה בְּעֵבֶר הַיַּרְדֵּן אַחֲרֵי דֶּרֶךְ מְבוֹא הַשֶּׁמֶשׁ בְּאֶרֶץ הַכְּנַעֲנִי הַיֹּשֵׁב בָּעֲרָבָה מוּל הַגִּלְגָּל אֵצֶל אֵלוֹנֵי מֹרֶה.
שמה של גִּלְגָּל זו השתמר בח'רבת ג'לג'ול שבשיפולי הר גריזים.
שם היישוב > שבת אלון מורה

בכל שנה בשבת פרשת לך לך (שבה מוזכר "אלון מורה" לראשונה בתורה) מתקיימת באלון מורה שבת אירוח גדולה. ראשיתה של מסורת זו בימי האינתיפאדה השנייה, שבהם רבו מקרי ירי על ישראלים בצירי התנועה ביהודה ושומרון והתמעטו המבקרים באלון מורה.
גאוגרפיה

אלון מורה ממוקמת על מורדותיו הדרומיים של רכס הר כביר, במרחק קילומטרים ספורים צפונית מזרחית לשכם. רכס הר כביר נמתח לאורך כחמישה ק"מ מדרום-מזרח לצפון-מערב. פסגתו המערבית מתנשאת לגובה של 792 מ' מעל פני הים. אלון מורה ממוקמת מגובה 650 מ' ועד 750 מ' מעל פני הים. צפון היישוב נמצא על הר תלול ומתנשא כ-600 מטרים מעל סביבתו. שטחו המתוכנן של היישוב מגיע לכדי 4,000 דונם, חלקם מכוסים בחורש של עצי אורן.
ביישוב ישנם ארבעה בורות מים, וכן מערת נטיפים וגתות רבות. בכניסה ליישוב נמצא המעיין עין כפיר אשר הוקם לזכרו של אבנר כפיר חזי, חייל צה"ל תושב אלון מורה, שנהרג בלבנון בדרך לבופור ב-19 במרץ 1997, בעת ששימש חובש קרבי.
למרגלות היישוב מצפון נמצאים עיינות בדן, הנזכרים עוד במקורות חז"ל, עמק תרצה ונחל תרצה, וכן הכביש הראשי שכם-בקעת הירדן המגיע לגשר אדם. זוהי "דרך מבוא השמש" ההיסטורית, שבה עברו, על פי המסורת, בני ישראל עם כניסתם לארץ בהנהגת יהושע, בדרכם לבנות מזבח בהר עיבל.
היסטוריה

לאחר מלחמת ששת הימים הוקמו התנחלויות בחבלי הארץ השונים שנכבשו במלחמה, אולם השומרון נותר ריק מיהודים.
לאחר מלחמת יום הכיפורים, לצד התגבשות גוש אמונים, הוקם גרעין אלון מורה על ידי מנחם פליקס ובני קצובר במטרה להקים התיישבות יהודית בשומרון ובפרט באזור שכם, העיר המאוכלסת ביותר בשומרון. הגרעין מנה בתחילתו כמה עשרות משפחות ומספר רווקים ורווקות. הגרעין ניהל מגעים רבים במטרה להקים יישוב במקומות שונים באזור שכם. לאחר שנתקלו בסירוב של הממשלה החלו חברי הגרעין לקיים ניסיונות התיישבות במספר נקודות, שפונו על ידי צה"ל. לבסוף, בעלייה השמינית, לתחנת הרכבת מסעודיה, שהתקיימה בחנוכה ה'תשל"ו, אישרה ממשלת יצחק רבין, להתיישב במחנה "קדום", 11 ק"מ מערבה משכם, וכך הוקם היישוב קדומים.
לאחר עליית הליכוד לשלטון, ב-1977, הבטיח ראש הממשלה מנחם בגין ”יהיו הרבה אלוני מורה”. חברי גרעין אלון מורה לא הסתפקו בהתיישבות במחנה קדום ובקשו להקים עיר יהודית בגבעות הטרשיות ממזרח לשכם. לצורך כך נוהלו מגעים רבים עם גורמים בממשלה. בספטמבר 1978, בעקבות התחייבות של ראש הממשלה מנחם בגין לנשיא ארצות הברית שלא להקים התנחלויות במשך שלושה חודשים, התיישבו חברי גרעין אלון מורה באזור חווארה. בדצמבר 1978, לקראת תום שלושת החודשים, דרשו בגרעין אלון מורה להקים את היישוב ממזרח לשכם וב-31 בדצמבר 1978 יצאו במסע עצמאי להר חווארה. המסע נעצר בידי צה"ל והמשתתפים קיימו במקום שביתת שבת עד שיורשו להקים את ההתנחלות בהר חווארה. לאחר שמונה ימים הושגה הסכמה עם המתנחלים שהיישוב יוקם בעיתוי ובמקום שהממשלה תקבע, והמפגינים שבו לבתיהם. במאי 1979 נערך גרעין אלון מורה לחידוש המאבק, לאור ההתמהמהות בהקמת ההתנחלות ליד שכם. פליאה אלבק, מנהלת המחלקה האזרחית בפרקליטות המדינה יצאה לפרויקט איתור אדמות מדינה או אדמות נפקדים שמתאימות להתנחלות, לאחר ששר הביטחון סירב להפקיע אדמות לשם כך. בעיתונות התפתח ויכוח על נחיצות ההפקעה, אל מול היתכנות הרכישה. בתחילת יוני 1979 אותרה אדמה מתאימה והיישוב הוקם. חלק מחברי הגרעין עברו לאתר החדש (היום איתמר), וחלקם נשארו במחנה קדום שהפך ליישוב קדומים. בישיבת הקבינט הכריז בגין ”כשתגיע שעתי לעמוד בפני בית דין של מעלה וישאלוני מהו המעשה הטוב שעשית שבגללו אתה ראוי להיכנס לגן עדן – אשיב: אלון מורה”.
בעקבות עתירה לבג"ץ נגד שימוש בקרקעות המופקעות של "רוג'ייב" לצורך הקמת התיישבות, פסק בית המשפט כי ההפקעה אינה חוקית והממשלה החליטה להעביר את היישוב אלון מורה למיקומו הנוכחי בהר כביר. מרבית המתנחלים הסכימו, לאחר התלבטות ארוכה, לעבור להר כביר ובסוף ינואר 1980 עברו מרבית התושבים להר כביר. ארבע משפחות ועשרה רווקים סירבו להתפנות ואף הקימו במקום ישיבה עם הרב ישראל אריאל. הם פונו בכוח בתחילת פברואר 1980. במקביל, פעלו המתנחלים והשר אריאל שרון לרכוש קרקעות באזור רוג'ייב כדי לאפשר את המשך קיום ההתנחלות בשטח ממנו פונו. ואכן, בשנת 1984 הוקמה במקום ההתנחלות איתמר.
מוסדות חינוך וקהילה

מאז 2020 מכהן הרב מרדכי וולנוב, בוגר ישיבת ההסדר במקום, כרב היישוב. לפניו מילא את התפקיד הרב אליקים לבנון, במשך למעלה משלושים שנה.
ביישוב פועלים שני מעונות לגילאי 0–3, גן לגילאי 3, גני ילדים לגילאי 4–5, תלמוד תורה נחלת צבי לבנים בכיתות א'-ו', בית ספר נחלת צבי לבנות בכיתות א'-ח', ישיבת הסדר ברכת יוסף בראשות רב היישוב הקודם, הרב אליקים לבנון וכן ישיבה תיכונית עם חטיבת ביניים אזורית. במקום ספרייה, אולם ספורט ובריכת שחייה הפועלת בימי הקיץ. ישנם חמישה בתי כנסת, מועדון קשישים, ותנועת נוער אריאל.
מכון "חלקת השדה" פעל ביישוב משנת 1982. בקמפוס שעמד לרשותו הוא אירח עד 200 בני נוער להשתלמויות בנושאי יהדות ואמונה ובנושאי ארץ ישראל. שמו ניתן לו מהאמור בספר בראשית:
וַיִּקֶן אֶת חֶלְקַת הַשָּׂדֶה אֲשֶׁר נָטָה שָׁם אָהֳלוֹ מִיַּד בְּנֵי חֲמוֹר אֲבִי שְׁכֶם בְּמֵאָה קְשִׂיטָה.
המכון התרכז בתחומים הבאים:
"מדרשת טיולים" לאזור. אירוח במקום וסיורים בסביבה הקרובה. אגף הטיולים נסגר בינואר 2016 עקב חובות, מספר עובדים הועסקו ב"מדרשת שומרון" השייכת אף היא לאיגוד 'אשכולות'.
השתלמות לבנות מסיימות אולפנה בנושאי כשרות בבית.
כיום המכון לא פעיל.
שכונות היישוב

היישוב מתפרס על פני שטח רב, ובנוי ממספר שכונות.
גבעת הברכה – השכונה השלישית ביישוב, מכונה גם 'שכונה א'. בעבר התגוררו בה רק ותיקי ומייסדי היישוב, אך כיום האוכלוסייה בה מגוונת. בשכונה בית כנסת חדש. בשנים האחרונות (2018–2019) נבנתה למרגלותיה שכונה חדשה בשם 'נוף הדגן', על השטח ששימש כשכונה הראשונה ביישוב. הקרוואנים בהם התגוררו המייסדים פונו ובמקומם נבנו בתי קבע.
הררי קדם – מכונה גם 'שכונה ב', והיא השנייה שנבנתה ביישוב. בשכונה שלושה בתי כנסת: מרכזי, ספרדי ותימני, גני ילדים, ויקב הבוטיק 'יקב כביר', המשלב מרכז מבקרים, מסעדה ויקב. בית הכנסת האשכנזי המרכזי בשכונה, רחמי תרצה, קרוי על שמם של רמי חבה ותרצה פורת, שני ילדים תושבי היישוב שנרצחו על ידי ערבים.
גבעות עולם – השכונה מונה כ-40 משפחות. מכונה גם בשם "אשדר" על שם החברה שבנתה אותה. שם השכונה (כמו גם שמה של 'הררי קדם') נלקח מן הברכה שנאמרה ליוסף: ”וּלְיוֹסֵף אָמַר... וּמֵרֹאשׁ הַרְרֵי קֶדֶם וּמִמֶּגֶד גִּבְעוֹת עוֹלָם” (דברים, ל"ג, י"ג–ט"ו), כיוון שהיישוב אלון מורה נמצא בנחלת שבט אפרים שהוא מבניו של יוסף.
רמי: שכונה שנבנתה מעל לשכונת גבעות עולם, במעלה הר כביר, ונקראה על שמו של רמי חבה, בן היישוב שנרצח על ידי מחבלים בהיותו בן שמונה, בשנת 1987.
מצפה תרצה – ממוקמת במרומי היישוב, בנויה מבתים צמודי קרקע דו-משפחתיים. השכונה נקראת על שמה של תרצה פורת (נערה בת 14 תושבת היישוב, שנרצחה בכפר ביתא ב-1988), ועל שם עמק תרצה הפרוש למרגלותיו הצפוניים של היישוב אלון מורה.
נווה עופרה – שכונה בת עשרים בניינים שנבנתה על גבעה בצדו המזרחי של היישוב. בשכונה ממוקמים הישיבה הגבוהה-הסדר 'ברכת יוסף', ישיבה תיכונית וחטיבה אזורית. כמו כן יש בשכונה בית כנסת ומקווה. השכונה נקראת על שם עפרה פליקס, בתו של הרב מנחם פליקס ממייסדי היישוב, שנרצחה בפיגוע בשנת תשנ"ה (1995).
צל הרים – שכונה בקצהו המערבי של היישוב, למרגלות פסגת הר כביר. מקור השם מביטוי שהוזכר בספר שופטים סביב מאורעות שקרו באזור שכם: ”וַיַּרְא גַּעַל אֶת הָעָם וַיֹּאמֶר אֶל זְבֻל: הִנֵּה עָם יוֹרֵד מֵרָאשֵׁי הֶהָרִים, וַיֹּאמֶר אֵלָיו זְבֻל: אֵת צֵל הֶהָרִים אַתָּה רֹאֶה כָּאֲנָשִׁים.” (שופטים, ט', ל"ו)
פסגת צל הרים – שכונה חדשה שנבנתה בשנת 2021. ממוקמת בין צל הרים למצפה תרצה.
נוסף על כך ליישוב משתייכות שלוש גבעות:
פורת יוסף (חוות סקאלי) – חוות סקאלי הוקמה על ידי יצחק סקאלי כ-4 ק"מ מזרחית לאלון מורה על רכס הר כביר, בגובה 792 מטר מעל פני הים. הגבעה נקראת על שמו של פורת יוסף כהן, שהתגורר בה ונפטר בהיותו בן ארבע בשנת 2009. בחווה גרות מספר משפחות בבתי עץ, בתי אבן ומבנים ניידים. הגבעה היא חווה חקלאית ותושביה מתפרנסים מעיסוק בבנייה, מעדר הכבשים שברשותם וממקצועות חופשיים אחרים.
חוות השקדים – בגבעה מתגוררות מספר משפחות, ובה משק חקלאי הכולל גידול צאן ובקר, גפנים ויקב נחלה.
נחלת יוסף – הגבעה סמוכה לחוות השקדים, ומתגוררות בה כ-10 משפחות. שתי הגבעות צופות על עמק הדגן, ונמצאות בין היישוב לחוות סקאלי, על מורדות הרכס הדרומיים.
מרום שמואל: חווה שהוקמה על ידי הראל וטליה ליבי הנמצאת מזרחית לפורת יוסף.
אתרי תיירות וטבע

הר כביר – מצפון לאלון מורה. על ההר נמצאו שרידי חקלאות קדומה: בורות מים, גתות ובורות סיד. בפסגת הר כביר ממוקם מבנה מקודש קדום (ולא קבר) לזכרו של השיח' בילאל אבן רבאח[דרוש מקור]. במרומי הר כביר, הוקם בסיוע הקק"ל "מצפה לונץ" ע"ש תת-אלוף במילואים יוסף לונץ, מושל שכם בעבר, שהיה ידיד ההתיישבות וידיד גרעין אלון מורה. במצפה לונץ מרפסות הפונות לכל רוחות השמים עם לוחות הסברים, מהם ניתן להשקיף על הגלעד, בקעת הירדן וצפון הארץ עד הר החרמון, במערב הרי השומרון ומדרום הרי בנימין עד להר בעל חצור.
מצפה אילן – בצדו הדרומי של היישוב, מאחורי הישיבה, הוקם בשנת ה'תשס"ז "מצפה אילן" על שם אילן גבאי, שנהרג במלחמת לבנון השנייה. המצפה משקיף על הרי הבקעה ועמק יזרעאל, והותקנו בו שביל גישה נוח עם פנסי תאורה, ספסלי נדנדה ושולחנות פיקניק.
יער אורות – חורשת אורנים וצמחייה פראית הממוקמת בקצה היישוב. במקום שולחנות לפיקניק. האתר נקרא על שמו של אורי בר-און.
עין כפיר – למרגלות היישוב נמצא עין כפיר (עין אל-כבירה). המעיין, על שם החייל אבנר כפיר חזי, בן היישוב שנהרג בלבנון, שופץ בשנת 2010 ונבנתה בו בריכה בעומק של כשני מטרים ולצידה בריכת שכשוך.
מצפה בניו – מצפה מדרום ליישוב שהוקם לזכרו של בן היישוב, בן יוסף לבנת, שנרצח בקבר יוסף.
יקב כביר – יקב בוטיק המשלב מרכז מבקרים ומסעדה.
יקב נחלה – יקב בוטיק.
מרכז מורשת - בו ניתן לצפות בסרטונים על ההיסטוריה של המקום וכן על הטבע והציפורים, ולצפות בתערוכות מתחלפות בנושאים הקשורים להתיישבות. בתיאום מראש ניתן להזמין הדרכה באזור.
פיגועי טרור

היישוב אלון מורה סבל במהלך השנים ממספר אירועי טרור שגבו גם קורבנות בנפש:
ב-20 במאי 1987, כ"א באייר תשמ"ז, נחטף הילד רמי חבה בן השמונה, כשנסע באופניו ליד בתי היישוב, על ידי מחבלים שרוצצו את ראשו באבנים והטמינו את גופתו במערה הסמוכה ליישוב. ליד מערה זו ניצבת כיום אנדרטה לזכרו.
ב-6 באפריל 1988, חול המועד פסח תשמ"ח, יצאה קבוצה של כ־20 נערים מאלון מורה בליווי של שני מבוגרים חמושים לטיול באזור הכפר הפלסטיני ביתא. במהלך הטיול הקיפו אותם מאות פלסטינים תושבי הכפרים באזור, ואילצו אותם להיכנס לתוך הכפר ביתא. הם תקפו אותם באבנים, וכהתגוננות ירה מלווה הטיול והרג נער פלסטיני. לאחר שפלסטינית זרקה על ראשו אבן כבדה, המאבטח פלט כדור ופגע בתרצה פורת, שהייתה לאזרחית הישראלית הראשונה שנהרגה באינתיפאדה הראשונה ביהודה ושומרון. המאבטח נפצע קשה בראשו והיה מוגדר כצמח תקופה ארוכה.
ב-7 באוקטובר 2000, שבת שובה, ח' בתשרי תשס"א, יצא הרב הלל ליברמן מביתו ביישוב בהליכה לכיוון קבר יוסף שבשכם, שננטש על ידי צה"ל באותו בוקר לאחר שבוע של התקפות פלסטיניות על מתחם הקבר במסגרת אירועי האינתיפאדה השנייה. בדרכו לשם הוא נרצח על ידי פלסטינים, וגופתו נמצאה רק כעבור ארבעה ימים.
ב-28 במרץ 2002, מוצאי יום טוב ראשון של פסח תשס"ב, חדר מחבל לביתה של משפחת גביש ביישוב, ירה ורצח את ההורים דוד ורחל, את הסב יצחק קנר ואת הבן רס"ן אברהם גביש, שהיה קצין בסיירת מטכ"ל. מאוחר יותר באותו לילה חדר מחבל גם לחוות סקאלי הסמוכה, וברח לאחר חילופי אש בינו לבין תושבי החווה. בעקבות פיגועים רבים שהיו בישראל באותו חודש, שכונה מרץ השחור, החליטה ממשלת ישראל באותו לילה על יציאה למבצע חומת מגן.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אלון מורה - שם ההתנחלות המיועדת לקום על הר גריזים, מעריב, 4 בפברואר 1974
↑  אלון מורה - כתום שנה, דבר, 19 בדצמבר 1976
↑  משבר פנימי, דבר, 23 במאי 1978
↑  למתנחלי חווארה הוצע לעבור למחנה צה"ל, דבר, 21 בספטמבר 1978; המשך
↑  אלון מורה שכם, מעריב, 13 בדצמבר 1978
גרעין אלון מורה לא שובת, מעריב, 25 בדצמבר 1978
↑  סוכל נסיון התנחלות ממזרח לשכם, דבר, 1 בינואר 1979
↑  יוסף ולטר, שרון:לא פנו אלי לאתר שטח לאלון מורה, מעריב, 4 בינואר 1979
↑  יוסף ולטר, הממשלה הלכה לקראת אלון מורה - והגרעין הלך הביתה לקדומים, מעריב, 9 בינואר 1979
יוסף וקסמן, זה נוסח החלטת הממשלה, מעריב, 12 בינואר 1979
↑  גרעין אלון מורה נערך לחידוש המאבק, מעריב, 7 במאי 1979
↑  יוסף צוריאל, מחפשים אדמות מדינה או נפקדים בשומרון, מעריב, 27 במאי 1979
↑  אהרן דולב, גבעת המריבה 636, מעריב, 31 במאי 1979
↑  עפר גרוזברד, מנחם בגין דיוקנו של מנהיג - ביוגרפיה, הוצאת רסלינג, 2006. עמוד 240
↑  בג"ץ 390/79 עזת מחמד מוסטפא דויקאת, ו-16 אחרים נגד ממשלת ישראל ואחרים, ניתן ב-22 באוקטובר 1979
שלומית גרינפילד גילת,  1979 - מַשָּׁק כנפי הפרפר של בג"ץ דוויקאת, "שורשים במשפט", באתר משרד המשפטים, 20 במרץ 2019
↑  דני רובינשטיין, אלון מורה מוכנה לעבור להר כביר, דבר, 5 בדצמבר 1979
↑  בגשם ובקור עז עזבו ראשוני המשפחות מאלון מורה להר כביר, מעריב, 30 בינואר 1980
↑  ביום א' יהיו באלון מורה ברית מילה וסיום הפינוי, מעריב, 1 בפברואר 1980
↑  אלון מורה - הסוף; ברית לנטע יהושע ומבצעי התאבדות של 60 הסרבנים, מעריב, 4 בפברואר 1980
↑  הופסקה מכירת קרקעות ביהודה ושומרון ליהודים, מעריב, 6 בינואר 1980
היועץ המשפטי עשוי לחקור רכישת הקרקעות ברוג'ייב, מעריב, 1 בפברואר 1980; המשך
דני רובינשטיין, שרון הורה על הרכישות לאחר פסה"ד לפינוי אלון מורה, דבר, 4 בפברואר 1980
↑  ערוץ 7, פרסום ראשון הרב מרדכי וולנוב נבחר לרב היישוב אלון מורה, באתר ערוץ 7, 10 ביולי 2020
↑  נדב העצני, הרוצחים רוצצו באבן את ראשו של רמי בן השמונה, חדשות, 22 במאי 1987
↑  דף לזכר רחמים חבה, ב"לעד" – אתר לזכר האזרחים חללי פעולות האיבה
↑  עמרם מצנע, יחסי הדרגים במהלך האינתיפאדה הראשונה, עמוד 57
↑  ליל הרצח באלון מורה, באתר לזכרו של רס"ן אברהם גביש; ניצולות הפיגוע הסתתרו מתחת לשולחן, באתר ynet
| --- | --- |
בקרת זהויות :  NLI: 987007465862705171  LCCN: no2001058915  VIAF: 145749544   WorldCat (עם VIAF): 145749544 
צבי ארץ ישראלי שצולם ליד אלון מורה
מכון חלקת השדה
מבנים בחוות סקאלי
הר עיבל (מימין), הר גריזים (משמאל) והעיר שכם ממצפה בניו
אישה, חיים, חירות

ציור קיר בווינה של לוחמת כורדית עם הסיסמה.
הפגנה בקנדה נגד משטר משמרות המהפכה, עם הסיסמה
ציור קיר בנצרת הנושא את הסיסמה ומנציח את דמויותיהם של צעירות וצעירים שנרצחו על ידי המשטר האיסלמי באיראן, בהם מהסא אמיני. אמנים: בנצי ברופמן והומן חלילי.
אישה, חיים, חירות (בכורדית: גִ'ין גִ'יאַן אַזָאדִי - ژن، ژیان، ئازادی, בפרסית: זָאן, זֵנדֵגִי, אַזָדִי - زن، زندگی، آزادی) היא סיסמה פוליטית כורדית שנפוצה בתנועת העצמאות הכורדית ובתנועה הקונפדרטיבית הכורדית, ומאוחר יותר נפוצה גם באופוזיציה למשטר המשמרות המהפכה באיראן בעקבות רצח מהסה אמיני.
מקור

הסיסמה שמשה לראשונה בתנועת החירות הכורדית בסוף המאה ה-20, בייחוד בתנועת הנשים הכורדית שהוקמה כתגובה לרדיפות באירן, עיראק, סוריה וטורקיה. הסיסמה צברה פופולריות כשאומצה על ידי דמויות בולטות כמו עבדוללה אג'לאן שבכתיבתו המאוחרת אימץ רעיונות אנרכיסטיים ואנטי-פטריאכליים, ושילב ברעיונותיו הקונפדרטיביים גם רעיונות פמיניסטיים אותם כינה 'ג'ינאולוגיה'(אנ') (ژن - אישה). זו הייתה סיסמת הכוחות הלוחמים הכורדיים אשר פרצו את מצור המדינה האיסלאמית על קובני, בדגש על יחידות ההגנה של הנשים שלקחו חלק בקרבות וסיסמה נפוצה באוטונומיה הכורדית ברוג'בה.
תפוצה

ב-25 בנובמבר 2015 שימשה הסיסמה בכינוסים לציון היום הבינלאומי למאבק באלימות כלפי נשים במספר מדינות באירופה.
הסיסמה נקראה במהלך הלווייתה של מהסא אמיני, אירנית צעירה ממוצא כורדי שמתה במעצר לאחר שנעצרה ועונתה כיוון שלטענת הרשויות לא לבשה את החג'אב שלה כראוי, בסאקז, ולאחר מכן בהפגנות בסננדג'. ב-21 בספטמבר 2022 נשמעה הסיסמה גם בהפגנת סטודנטים מאוניברסיטת טהרן, ובהמשך סטודנטים מאוניברסיטת שירז למדעי הרפואה אימצו אף הם את הסלוגן ואף הרחיבו אותו ל'אישה, חיים, חירות, גבר, מולדת, שגשוג'. בעקבות כך החלה הסיסמה לשמש גם בהפגנות ואירועי סולידריות עם נשות אירן, תנועת זכויות האדם באירן והאופוזיציה האירנית באירופה ובמקומות נוספים.
ראו גם

תנועת נשים, חיים, חירות
הכורדים במהפכה האיראנית
הערות שוליים

↑  Jineology: from women’s struggles to social liberation, באתר Roar, 25 בנובמבר 2017
↑  'Woman, Life, Freedom' from Rojava to Rojhelat: Connections and Solidarities – Kurdish Peace Institute, Kurdish Peace Institute, ‏5 בדצמבר 2022
↑  Women. Life. Freedom. Female fighters of Kurdistan, CNN, ‏28 בינואר 2019
↑  "אישה, חיים, חירות" הפכה לסיסמת נשות העולם באתר ANFNews (בפרסית)
↑  מהסה אמיני נקברה בהשתתפות אנשים רבים באתר DW.com (בפרסית)
↑  כעס ציבורי על מותה של מהסה אמיני; המפגינים קראו "אישה, חיים, חופש". באתר radiofarda (בפרסית)
↑  כינוס סטודנטים מאוניברסיטת טהראן המוחים על רצח מהסה אמיני בסיסמה "אישה, חיים, חופש" באתר iranintl (בפרסית)
↑  התכנסות של האוניברסיטה הרפואית שירז; "אישה, חיים, חופש; אדם, מדינה, יישוב" באתר voanews (בפרסית)
↑  European Parliament honours Jina Mahsa Amini and Woman, Life, Freedom מתן פרס סחרוב לחופש המחשבה לתנועת אישה, חיים, חירות באירן(באנגלית)
↑  אסף רוזנצוייג, ‏תחקיר מיוחד: כך הפך אונס מפגינות ומפגינים באיראן לכלי נגד המחאה, באתר ‏מאקו‏, 22 בנובמבר 2022
גרפיטי בקריית המלאכה של תל אביב עם הכיתוב "אישה, חיים, חירות" במהלך מלחמת חרבות ברזל
צ'מפיון מוטורס (ישראל)

| --- | --- |


מטה החברה באזור התעשייה "מעוין שורק", ראשון לציון, 2024
 נתונים כלליים
 סוג:  חברה פרטית
 מייסדים:  אהרן גוטווירט 
 תקופת הפעילות:  נוסדה ב-1965 – הווה
 חברת אם:  קבוצת אלייד
 מיקום המטה:  ראשון לציון 
 משרד ראשי:  רח' היוזמה 2, ראשון לציון
 ענפי תעשייה:  מכונית 
 מוצרים עיקריים:  יבוא כלי רכב של החברות פולקסווגן, אאודי, סיאט, סקודה וקופרה
 יו"ר:  יצחק סוארי 
 מנכ"ל:  דן אורנשטיין
 עובדים:  כ-600
  
 https://www.championmotors.co.il
 
הבניין בבני ברק בו שכן מטה החברה עד 2024 (מאחורי "דן דיזיין סנטר" וסמוך לתחנת הרכבת)
צ'מפיון מוטורס בע"מ היא חברה פרטית ישראלית העוסקת ביבוא והפצה של כלי רכב פרטיים ומסחריים. החברה משמשת כנציגה הבלעדית בישראל של יצרניות הרכב פולקסווגן, אאודי, סקודה, סיאט וקופרה.
מנכ"ל החברה, החל משנת 2014, הוא דן אורנשטיין ויו"ר החברה הוא יצחק סוארי.
היסטוריה ופעילות

צ'מפיון מוטורס הוקמה במאי 1965 על ידי אהרן גוטווירט, איש עסקים יהודי-בלגי שנפטר ב-1980. היא הוקמה כחלק מחברת ההחזקות "אלייד". לאחר הקמתה, רכשה את זיכיון הייבוא ושיווק של מכוניות פולקסווגן בישראל מחברת "ויזרה" שפשטה את הרגל. בספטמבר 1976 רכשה את זיכיון הייבוא ושיווק של "מכוניות הדר החברה הישראלית ליבוא מכוניות בע"מ" והחלה לייבא לישראל את רכבי המותג "אאודי".
בדצמבר 1985 "דלק - השקעות ונכסים" רכשה כ-75% ממניות חברת "סעם אספניה אוטומורוס" אשר עסקה בייבוא לישראל של מכוניות מתוצרת "סיאט" הספרדית. ביוני 1990 צ'מפיון מוטורס רכשה מידי חברת "דלק - השקעות ונכסים" את פעילות יבוא המכוניות מתוצרת סיאט הספרדית. בנוסף לכך, היא רכשה ממנה גם את יתרת מניות חברת "אופרן", המציעה כלי רכב להשכרה.
ב-1991 שלמה שמלצר ושלומי פוגל, בעלי חברת סכו-קאר קיבלו לידם את זיכיון הייבוא של מכוניות סקודה לישראל. בשנת 2000 תאגיד פולקסווגן רכש את יצרנית המכוניות הצ'כית "סקודה", ובעקבות כך, זכיינית מותגי פולקסווגן בישראל, צ'מפיון מוטורס, רכשה כ-51% ממניות חברת "סכו קאר" ושינתה את שמה ל"צ'מפיון ס.כ.ו קאר". ביולי 2006 מכרו שמלצר ושלומי פוגל את יתרת מניותיהם בחברת ס.כ.ו לידי שותפתם צ'מפיון שהגיעה להחזקה מלאה בחברה.
מסוף המאה ה-20, צה"ל רוכש מידי החברה מכוניות מדגם פולקסווגן ומעניק אותם לכל אלוף בצבא. אתר החברה בעברית אינו מציין את פעולותיה של פולקסווגן בתקופת השואה, את הקשר שלה למשטר הנאצי, או את העובדה שהתבססה בשנותיה הראשונות על עבודת כפייה יהודית.
את שנת 2015 סיימה סקודה כמותג השישי בהיקף מכירותיו בישראל, עם עלייה במכירות של כ-12.5% לעומת שנת 2014. משנת 2016 סקודה הוא מותג הרכב האירופאי הנמכר בישראל, וממוקם שלישי (מבחינת כמות המכירות) לאחר יונדאי וקיה הקוריאניים. בשנת 2016, צ'מפיון מוטורס הייתה יבואנית הרכב גדולה ביותר בישראל, עם נתח שוק של כ-17.3%.
בספטמבר 2024 עבר מטה צ'מפיון מוטורס מבני ברק ל"בית צ'מפיון", שנבנה באזור התעשייה מעוין שורק שבראשון לציון, סמוך למרכז השירות הראשי של החברה. הבניין הוא חלק מקומפלקס שעתיד להכיל את מטה כל "קבוצת צ'מפיון", הכוללת גם את החברות "אוטודיל" ו"פרי".